Къэралым и чемпионатым къыщыхожаныкI
Чебоксары къалэм иджыблагъэ щекIуэкIащ самбэмкIэ Урысейм и чемпионат. Зэхьэзэхуэм и медалхэм щIэбэнащ щIыналъэ 70-м икIа спортсмен 600-м щIигъу.
Зи хьэлъагъыр килограмм 74-м нэблагъэхэм я гупым щыбэна КъБР-м щыIэ УФСИН-м и лэжьакIуэ Къущхьэ Андемыркъан чемпионатым и домбеякъ медалыр къихьащ.
Къэбэрдей-Балъкъэрым дзюдомрэ самбэкIэ и школым и гъэсэн Къамбий Аслъэни зэхьэзэхуэм ещанэ увыпIэр къыщихьащ. Зи хьэлъагъыр килограмми 100-м щIигъу спортсменыр Мэзкуу къалэм и цIэкIэ утыку къохьэ.
КЪЭХЪУН Бэч.
